CELEX: 62010CN0541
Language: lv
Date: 2010-09-08 00:00:00
Title: Lieta C-541/10 P: Apelācijas sūdzība, ko par Vispārējās tiesas (astotā palāta) 2010. gada 8. septembra spriedumu lietā T-369/09 Quinta do Portal, SA /ITSB — Vallegre ( “PORTO ALEGRE” ) 2010. gada 22. novembrī iesniedza Quinta do Portal

5.2.2011   
            
            
               LV
            
            
               Eiropas Savienības Oficiālais Vēstnesis
            
            
               C 38/4
            
         Apelācijas sūdzība, ko par Vispārējās tiesas (astotā palāta) 2010. gada 8. septembra spriedumu lietā T-369/09 Quinta do Portal, SA/ITSB — Vallegre (“PORTO ALEGRE”) 2010. gada 22. novembrī iesniedza Quinta do Portal
   
   (Lieta C-541/10 P)
   2011/C 38/05
   Tiesvedības valoda — portugāļu
   
      Lietas dalībnieki
   
   
      Apelācijas sūdzības iesniedzēja: Quinta do Portal, S.A. (pārstāvis — Bolota Belchior, advokāts)
   
      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi) un Vallegre — Vinhos do Porto, S.A.
   
      Apelācijas sūdzības iesniedzējas prasījumi:
   
   
               —
            
            
               pilnībā atcelt Vispārējās tiesas spriedumu;
            
         
               —
            
            
               pilnībā apmierināt prasījumus, ko apelācijas sūdzības iesniedzēja izvirzījusi pirmajā instancē, t.i., atcelt Iekšējā tirgus saskaņošanas biroja Apelāciju pirmās padomes 2009. gada 18. jūnija lēmumu lietā R 1012/2008-1, ar ko noraidīta apelācijas sūdzība par Anulēšanas nodaļas lēmumu, ar kuru savukārt atzīta par spēkā neesošu Kopienas preču zīme Nr. 4 009 908“PORTO ALEGRE”, kas reģistrēta 2006. gada 16. maijā un publicēta 2005. gada 25. jūlija Kopienas preču zīmju biļetenā Nr. 30/2005;
            
         
               —
            
            
               piespriest atbildētājam atlīdzināt tiesāšanās izdevumus abās instancēs.
            
         
      Pamati un galvenie argumenti
   
   Starp apzīmējumiem “Porto Alegre” un “Vista Alegre” pastāvot konceptuālā atšķirība — gan attiecībā uz to dominējošo elementu, gan uz preču zīmi kopumā —, kā arī vizuālās un fonētiskās atšķirības, jo divi vārdi šajās divās preču zīmēs atšķiroties.
   Reģistrācijai pieteiktās Kopienas preču zīmes atšķirtspēja galvenokārt izrietot no vārdu “Porto” un “Alegre” kombinācijas, kas veidojot vienu loģisku un konceptuālu vienību.
   Vārds “Alegre” neesot Kopienas preču zīmes dominējošais elements. Ņemot vērā šā jautājuma nozīmi apzīmējumu līdzības novērtējumā, esot jāuzsver, ka tas tā nav šajā lietā.
   Pārsūdzētajā spriedumā esot nepareizi piemērots un tātad pārkāpts Regulas (EK) Nr. 40/94 (1) 8. panta 1. punkta b) apakšpunkts un Regulas (EK) Nr. 207/2009 (2) 8. panta 1. punkta b) apakšpunkts, kuriem abiem ir vienāda redakcija.
   Pārsūdzētajā spriedumā šie argumenti, kas bija formulēti Vispārējai tiesai iesniegtajā prasībā, neesot ņemti vērā un neesot apmierināti.
   
      (1)  Padomes 1993. gada 20. decembra Regula par Kopienas preču zīmi (OV 1994, L 11, 1. lpp.).
   
      (2)  Padomes 2009. gada 26. februāra Regula par Kopienas preču zīmi (OV L 78, 1. lpp.).